د بلخ ولایت دسرې میاشتې ریاست د ځوان رضاکار کلوپ څخه ۱۰۰ سل تنه زده کوونکی فارغ شول! نن پنجشنبه ورځ د روان ۱۴۴۴ سپوږمیز کال د شعبا المعظم میاشتې ۹ مه نېټه چې د ۱۴۰۱ لمریز کال د کب میاشتې ۱۱ مې نېټې سره سمون لری د بلخ ولایت د سرې میاشتې ریاست د ودانۍ په صحن کې د ځوان رضاکا کلوپ د زده کوونکو دفراغت رسمی غونډه ترسره شوه. په یاده غونډه کې د بلخ ولایت د سرې میاشتې ریاست رئیس ښاغلی مولوی محمد نواب حقیار، د بلخ مرستون آمریت آمر ښاغلی ډاکتر محمد اصف، د شمال همغږۍ سیمه ییز دفتر د ځوان رضاکار او د غړیتوب سیستم عمومی مدیریت مدیر ښاغلی روکی لطیفی، د زده کوونکو اولیاوو ، دکلوپ استادانو او ټولو زده کوونکو برخه اخستې وه. غونډه لمړی د قران کریم په څو مبارکو ایاتونو سره پیل شوه ورپسې بیا دبلخ ولایت د سرې میاشتې ریاست رئیس ښاغلی مولوی محمد نواب حقیار مېلمنو ته ښه راغلاست وویل او د علم د‌زده ګړې په موخه یې خبرې وکړې وروسته بیا د شمال زون سرې میاشتې ریاست د ځوان رضاکار عمومی مدیریت مدیر ښاغلی روکی لطیفی هم په خپل وار سره د تعلیم په اړه هراړخزې خبرې وکړې همدارنګه د زده کوونکو اولیاوو په خپل وار سره دسرې میاشتې کړنو څخه خوښی څرګنده کړه د یادولو وړ ده چې د بلخ ولایت د ځوان رضاکا کلوپ د ریاضی، انګلسی، کمپوټر او پښتو برخې څخه ۱۰۰ تنه زده کوونکی فارغ شول او د غونډې په پای کې کوم ستاینلیکونه او تصدیق پاڼې چې د بلخ ولایت دځوان رضاکار کلوپ له لوری پا پام کې نیول شوی وو په یادو زده کوونکو ووېشل شو #: د بلخ ولایت د خپرونو مدیریت